cyanic-selkie/wikianc huggingface dataset:
Alexios III Angelos
Det fjerde korstog
Alexios ble snart truet av en ny og enda større fare. I 1202 samlet soldater seg i Venezia for å legge ut på det fjerde korstog. Alexios IV Angelos, sønn av den avsatte Isak II og keiserens nevø, hadde nylig rømt fra fengsel i Konstantinopel og søkt tilflukt hos sin svoger prins Filip av Schwaben. Denne Filip var bror til den avdøde keiser Henrik VI og gift med Isak II’s datter Irene Angelina. Alexios Angelos støttet korstoget og lovte både betaling og å arbeide for å avslutte det store skismaet mellom den katolske og den ortodokse kirke hvis han fikk støtte til å få avsatt onkelen og selv bli keiser.
Gyrobuss
Historie
I den belgiske kolonien Kongo ble et gyrobuss-nettverk reist i Leopoldsville i 1955. Fire ruter med 12 eller 17 buss, med oppladningsstasjoner annenhver kilometer, ble etablert. Hensikten var å opprettholde en pendlertrafikk for arbeidspersonell som måtte tilbakelegge seg store avstander fram og tilbake, og valget falt på strømdrevne buss ettersom et strømdistribusjonssystem var tilgjengelig for TCL (Transports en Commun de Leopoldville) som hadde blitt etablert for å løse transportproblemet. Man hadde også kjøpt inn 37 dieselbuss som supplement til gyrobussene.
Rølvåg
Rølvåg er en grend i Dønna kommune i Nordland. Rølvåg ligger nord på øya Dønna, omtrent to mils kjøring fra kommunesentret Solfjellsjøen.
Trine Troelsen
Allerede våren 2006 hadde hun fått sin debut på landslaget i en kamp mot Russland, og hun var med til EM samme år. Da det inntraff et generasjonsskifte på landslaget, hvor blant annet spillere som Katrine Fruelund, Rikke Skov og Mette Sjøberg sluttet, sto Troelsen for tur, og hun ble snart en av de sikre spillere i troppen. Ved VM i 2009 ble hun lagets toppscorer med 44 mål og en viktig brikke på veien til femteplassen i turneringen.
Shadow of the Colossus
Synopsis
I løpet av Shadow of the Colossus får spilleren lite informasjon om figurenes bakgrunn og forhold til hverandre, og foretrekker heller en minimalistisk fremgangsmåte i hvordan det legger frem handlingen. Spillet er satt i en fantasiverden, hovedsakelig på en stor og ubefolket halvøy. Halvøya er adskilt fra resten av verdenen av en fjellkjede i nord og et hav i sør og øst. Det finnes ruiner og andre gamle bygninger i området som tyder på at det tidligere har vært befolket.
Uniforum
Uniforum er en nettavis utgitt av Universitetet i Oslo. Den ble etablert i 1986 som papirtidsskrift og utkom på papir frem til 2016; nettutgaven ble etablert i 1999, og Uniforum ble en ren nettavis i 2016. Avisen dekker forskning og utdanning med hovedvekt på Universitetet i Oslo. Ansvarlig redaktør siden 1997 er Martin Toft.
Shadow of the Colossus
Opphav
Før prosjektet ble startet for fullt, tok Team Ico for seg muligheten om spillet skulle være en direkte oppfølger til Ico. Dette forslaget var flere imot på grunn av at det spillets handling var stort sett selvstendig og at det ikke var noe sterk etterspørsel for et nytt Ico-spill spesifikt. Ifølge Ueda, så så Team Ico for seg at en oppfølger til Ico ville innebære at de måtte utvikle en rekke spillnivåer med innviklede puzzles, noe de helst ville unngå. Ueda selv var aldri knytte spillet spesifikt til Ico. Etter lange diskusjoner valgte de å ikke utvikle en oppfølger til Ico, men heller et nytt selvstendig spill, som inntil videre skulle få arbeidsnavnet «Nico», et teleskopord av «Next» og «Ico» eller «Ni» (japansk for tallet 2) og «Ico». Til å begynne med skulle «Nico» være et online flerspillerspill, i motsetning til Ico, og kom dermed ikke til å trenge komplisert nivådesign. Målet derifra var ifølge Kaido å lage en demo som kunne vise frem spillverdenen og det andre de ville få frem. Utviklingen begynte med en gang etter at Ico kom ut i Japan i desember 2001.
Tidlige prototyper
I mai 2003 hadde Team Ico en versjon av spillet som var klar til demonstrasjon under følgende produksjonsmøte. Sony ga umiddelbart tillatelse til å begynne med fullverdig utvikling av spillet, som da begynte i samme måned. Igjen i 2003 ble «Nico»-demoen vist frem i Sony-kontorer verden over blant andre kommende PlayStation 2-spill. Team Ico prøvde å arbeide på spillet i skjul, men noen bilder av «Nico»s ryttere ble lekket ut på internett. Da dette skjedde begynte det å spekuleres i hva Icos oppfølger kom til å bli. Ifølge Ueda gjenbrukte Team Ico mye av det de hadde fra Ico for å raskere komme i gang med konseptvideoen og minimere kostnader. Han la frem at «Nico» ikke var direkte koblet til Ico til tross for lignende spillstil, og at hans medkolleger ikke tenkte på spillet som en oppfølger. Siden har det derimot kommet frem at både samtidskilder og nyere kilder omtaler spillet både som en åndelig oppfølger og som en prequel.
Selv om Team Ico hadde grundig undersøkt programmeringsrammeverket de brukte, det samme de brukte i Ico, etter å ha sett gjennom det begrensede antallet ansatte de hadde som kunne jobbe på spillet og hva de hadde erfaring med, så konkluderte de at de ikke var kvalifiserte til å lage et onlinespill. De forlot dermed den tankegangen og omformulerte planene sine til et enspillerspill. De valgte også å legge fra seg de verktøyene de hadde brukt i Ico og valgte heller å lage nye og lage en ny og dedikert spillmotor. De hadde opprinnelig planlagt å fortette å bruke utviklingsvanene de hadde fra før av, men med nye verktøy og ny teknologi måtte så godt som alt nybygges fra bunnen av.
Benjamin Schmolck
Prest, salmedikter
Benjamin Schmolck skrev mange salmer, og de fleste av disse ble publisert på 1700-tallet før hans død.
Shadow of the Colossus
PAL-utgivelsen
PAL-versjonen av spillet ble sluppet ut i februar 2006. På samme måte som PAL-versjonen av Ico kom spillet ut i en pappforpakning med diverse bilder fra spillet, i tillegg til fire kort, igjen med bilder fra spillet. Vedlagt var også en dokumentar som viste utviklingen av spillet, en trailer for Ico og et galleri med konseptkunst. Sony Computer Entertainment ga også ut Ico på nytt i PAL-regionene samtidig som de ga ut Shadow of the Colossus, for å la de som ikke hadde kjøpt Ico da det kom ut, få muligheten til å spille det og «komplettere samlingene sine».
Påvirkning
Shadow of the Colossus hadde en stor rolle i Mike Binders film Reign Over Me fra 2007. I filmen spiller Charlie Fineman (Adam Sandler) for å lette sin depresjon, mens deler av spillet gjenspeiles i filmen; de falne kolossene assosieres med verdens handelssenter i New York etter terrorangrepet 11. september 2001, hvor Finemans kone og barn døde. Det at hovedpersonen prøver å gjenopplive sin nærmeste er også en likhet mellom filmen og spillet. Sandler skal ha gitt en detaljert beskrivelse av kontrollene i spillet i en scene med Don Cheadle, som spiller med en gammel venn.
3. divisjon i ishockey-VM 2011 for menn
Tabell
Mongolia har trukket seg fra mesterskapet og deres resultat i alle kamper er satt til 0-5 tap ifølge IIHF.
Friedrich Delitzsch
I et senere arbeid, Die grosse Täuschung (2 bind, 1920-1921), gikk Delitzsch ut mot oppfatningen av Det gamle testamente som kristen åpenbaringbok og forsøkte å påvise dets lavere religiøse og etiske stilling i forhold til Det nye testamente. Han ville helst ha fjernet Det gamle testamente fra kristen forkynnelse, fremla argumenter for at Jesus Kristus var arisk, og betjente seg av generelt antijødiske argumenter.
Alan Cossar
Cossar har sin bakgrunn hovedsakelig fra forsikringsbransjen, der han jobbet i 33 år før han begynte i sentralbanken. 29 av disse årene har vært hos Aon Captive Services Group, fram til 2005. Der var han bl.a. direktør for Amerika-regionen. Fra 1996 til 1997 var han president i Bermuda Insurance Management Association. Han har mange styreverv bak seg.
Bjørn Audun Risøy
Bjørn Audun Risøy (født 26. mars 1975 ) er en norsk tidligere fotballspiller, opprinnelig fra Lurøy. Han spilte som aktiv hovedsakelig som forsvarsspiller.
Recreate
Eiendommer
I samarbeid med Bane NOR Eiendom har Recreate bygget hotell, næringsbygg og et felles underjordisk parkeringsanlegg på Kammerherreløkka i Porsgrunn. Arkitektselskapet Lund Hagem Arkitekter står bak tegningene. Komplekset ble ferdigstilt våren 2019.
Lestignathus
Lestignathus er en slekt av løpebiller.
Con Vita-koret
I 2017 ble organisasjonen ConVita oppløst.
Kortbane-VM i svømming 2014
Program
Det ble avholdt 46 øvelser.
Fallhatt
På engelsk ble hodeplagget kalt pudding head, pudding cap eller child's pudding fordi den liknet black pudding, en type pølse. Smårollinger kunne kalles little pudding heads.
VM i padling 1970
VM i padling 1970 (verdensmesterskapet i padling) ble arrangert i København i Danmark i 1970.
Liste over Formel 1-konstruktører
Dette er en liste over Formel 1-konstruktører som har konkurrert i FIAs Formel 1-verdensmesterskap.
Konstruktører i 2016-sesongen
Forklaring: Land = Landet hvor teamet har sin racinglisens; Base = Landet hvor teamet har sitt hovedkvarter og tekniske base; Løp = Antall løp teamet har deltatt i; Førere = Antall førere; Delt. = Totalt antall deltakere (biler) i løp; Seire = Antall løp vunnet; Poeng = Antall mesterskapspoeng scoret; PP = Antall pole position; RR = Antall raskeste runder; Pall = Antall pallplasseringer; KM = Antall konstruktørmesterskap vunnet; FM = Antall førermesterskap vunnet
Daniel Ek
Daniel Georg Ek (født 21. februar 1983) er en svensk innovatør, gründer og bedriftsleder innenfor IT-bransjen. Ek er kjent for å ha grunnlagt Spotify, en nettbasert musikktjeneste som tilbyr muligheten å kunne lytte på «strømmet» musikk.
Bakgrunn og virke
Daniel Ek vokste opp i Rågsved i Stockholm med sin enslige mor og startet allerede i grunnskolen å utvikle sin kunnskap innen IT og blant annet etablere bedrifter for å lage billigere hjemmesider for forskjellige næringsvirksomheter med sine kamerater som ansatte. I 1999, 16 år gammel, søkte han arbeid på det da nesten helt nyetablerte Google. Da han fikk til svar «kom tilbake når du har tatt en høyere eksamen» bestemte han seg i frustrasjon for å i stedet konkurrere med dem og skape en egen, enda bedre søkemotor. Da han ikke selv lyktes løse denne overveldende oppgaven, la han ut sitt ferdige grunnleggende arbeid på Internett og tilbød andre å via åpen kildekode bidra til å fullføre et sluttresultat (som senere kom å gå inn i systemet for Yahoo Finance).
The Amazing Race 23
Etappe 8 (De forente arabiske emirater)
Tilleggsoppgaver:
Liste over Formel 1-konstruktører
Konstruktører i Indianapolis 500 1950-1960
Dette er konstruktører hvis eneste deltakelse i verdensmesterskapet var i Indianapolis 500, som var en del av verdensmesterskapet fra 1950 til 1960. Alle var hjemmehørende i USA.
DS «Lyra»
Med norsk flagg
I mai 1925 kjøpte Det Bergenske Dampskibsselskab skipet for 880 000 kroner, og døpte henne DS «Lyra». Passasjerkapasiteten ble økt, og skipet ble satt inn i ekspressruten Bergen – Tórshavn (Færøyene) – Reykjavík (Island) med avganger annenhver uke. I 1933 ble 2. plass (2. klasse) modernisert og utvidet og gjort om til 3. plass. Høsten 1939 leide Forsvarsdepartementet DS «Lyra», og brukte henne til troppetransporter. Etter det tyske angrepet på Norge 9. april 1940 greide DS «Lyra» å komme seg trygt over til Storbritannia. Her ble hun en del av Nortraships flåte, og gikk en tid i amerikansk farvann før hun ble brukt i rute mellom Storbritannia og Island. DS «Lyra» kom seg uskadd gjennom krigen, men var fortsatt underlagt Norges Skipsfartstyre. Sommeren 1945 begynte hun i ruten Bergen – Newcastle sammen med DS «Nova». 27. oktober 1945 ble skipet formelt levert tilbake til Det Bergenske Dampskibsselskab, og allerede 6. november samme år ble hun satt inn i hurtigruten som avløserskip for DS «Nordstjernen». DS «Lyra» fortsatte i hurtigrutetrafikk til et stykke ut i 1946 da hun gikk til Bergens mekaniske verksted i Laksevåg for ombygging, modernisering og klassifisering. Sommeren 1947 ble hun satt inn igjen i ekspressruten til Færøyene og Island, men selv om passasjerbelegget var godt, var det lite gods. Høsten 1947 ble Island-ruten derfor lagt ned, og i oktober samme år var DS «Lyra» tilbake igjen i hurtigruten. Bortsett fra en periode i første halvår av 1948, gikk skipet fast i hurtigruten. I desember 1949 forliste DS «Nova» på Jæren, og DS «Lyra» ble overført fra hurtigruten til Rotterdam-ruten som erstatning. Her gikk hun fram til 1953, bare avbrutt av enkelte rundturer som avløserskip i hurtigruten.
The Amazing Race 23
Etappe 12 (Japan → USA)
I sesongens siste Veisperring, måtte et lagmedlem bli med i en simulering av et forsyningsslipp. De måtte sette seg i et småfly, og i en fart av 100 km/t og minst 46 meter over bakken, måtte de slippe en melpose på et merket område. Når de traff målskiven, ville piloten gi dem neste ledetråd.
Zara Levina
Liv og virke
I sine unge år var Zara Levina sterkt påvirket av komponistene Rakhmaninov, Skrjabin, Prokofjev, Beethoven og Schumann, og inspirasjonen av disse fem kan spores i verkene hennes. Hun skrev enkle melodier i en melodisk, lyrisk og likevel personlig stil som hun oppnådde takket være fin oppmerksomhet om detaljene, en delikat harmonikk og variert tekstur.
Kudurru
Kudurru var en steindokumentasjon benyttet som grensesteiner og som nedtegnelser av landretter gitt til vasaller av kassittene i oldtidens Babylonia mellom det 16. og det 12. århundre f. Kr. Ordet er akkadisk og betyr «front» eller «grense» (jfr. hebraisk: גדר «gader», grense, gjerde; arabisk: جدر «jadr», جدار «jidar» vegg; flertall جدور judūr). Kudurruene er de eneste overlevende kunstferdigheter fra kassittenes herredømme i Babylonia. Man kan nå se flere av dem i Louvre, British Museum og Iraks nasjonalmuseum.
IK Brage i 1990
Dette er en oversikt over kampene som ble spilt av herrelaget til den svenske fotballklubben IK Brage i 1990.
Jean-Joseph Faict
Koadjutorbiskop, så ordinarie biskop, av Brugge
Der politikken ble mer polarisert, tok Faict side med Fédération des Cercles catholiques et des Associations conservatrices, og ble en innflytelsesrik støttespiller for den. Han utviklet sitt eget nettverk av utmerkede politiske og pressekontakter. Innenfor hans eget tradisjonelt konservative bispedømme i Brugge vendte fikk mange kommunestyrer katolske flertall i lokalvalget i 1876, noe som ble gjentatt på nasjonalt nivå i 1884.
Episkopalgenealogi
Hans episkopalgenealogi er:
THOR (radiosystem)
Kontrakt med Forsvaret
Kontraktsverdien er på 320 millioner kroner, som dekker utvikling samt leveranse av et mindre antall radioer. Avtalen er langsiktig og skal levere taktisk radiomateriell som skal erstatte Forsvarets nåværende utstyr.
Gränsen
Rolleliste
(I utvalg)
Andreas Geritzer
Andreas Geritzer (født 11. desember 1977) er en østerriksk seiler som spesialiserer seg i laser. Under Sommer-OL 2012 i London representerte han landet sitt, der han ble nummer 20. Han tok sølv i denne øvelsen under Sommer-OL 2004.
Thorbjørn Schierup
Thorbjørn Schierup (født 6. juni 1990) er en dansk seiler som spesialiserer seg i laser. Under Sommer-OL 2012 i London representerte han landet sitt, der han ble nummer 19.
Eliminasjonsreaksjon
En eliminasjonsreaksjon er en type organisk reaksjon der to substituenter fjernes fra et molekyl i enten en- eller totrinnsmekanisme. Entrinnsmekanismen er kjent som E2-reaksjonen, og totrinnsmekanismen er kjent som E1-reaksjonen. Tallene refererer ikke til antall trinn i mekanismen, men snarere til kinetikken til reaksjonen: E2 er bimolekylær (andreordens) mens E1 er unimolekylær (første ordens). I tilfeller der molekylet er i stand til å stabilisere et anion, men har en dårlig utgående gruppe, eksisterer en tredje type reaksjon, E1CB.
Tap av proton (H+)
I de fleste organiske eliminasjonsreaksjoner går minst et proton (H+) tapt for å danne dobbeltbindingen: umettningen av molekylet øker. Det er også mulig at et molekyl gjennomgår reduktiv eliminering, hvor valens av et atom i molekylet avtar med to, selv om dette er mer vanlig i uorganisk kjemi. En viktig klasse av eliminasjonsreaksjoner er de som involverer alkylhalogenider, med gode utgående grupper, som reagerer med en Lewis-base for å danne et alken. Eliminering kan betraktes som det motsatte av en addisjonsreaksjon. Når substratet er asymmetrisk, bestemmes regioselektivitet av Zaitsevs regel eller gjennom Hofmann-eliminering hvis karbonet med mest substituert hydrogen er utilgjengelig.
Mot Rusgift
Mot Rusgifts målgruppe er hovedsakelig skoleelever og studenter, og inneholder både opplysningsstoff om rus, artikler om rusgiftpolitiske spørsmål, og diskusjoner om fremveksten av alkoholliberalistisk ideologi.
Karsten Warholm
2012
I juni deltok han i Nordisk juniormesterskap i mangekamp 2012 i Sandnes, der han kom på fjerdeplass, der Joachim Afzahl kom på syvendeplass. I seniorstevnet Hyundai Grand Prix på Lillestrøm kom han på fjerdeplass i lengde, og han vant alle de fire øvelsene han deltok i i junior-NM i friidrett 2012; 110 meter hekk, høydehopp, lengdehopp og tresteg. Dette var i U20-klassen. Han ble tatt ut til å representere Norge i Nordisk juniormesterskap i friidrett 2012 (U20) i Växjö i Sverige. Der kom han på fjerdeplass på 110 meter hekk og i lengdehopp, og kom på sjetteplass i tresteg.
2014
Norge deltok i first league i Lag-EM i friidrett 2014. Warholm løp her 400 meter, og kom der på tredjeplass med 47,58 sekunder, og han deltok også på Norges stafettlag som kom på fjerdeplass på 4 x 400 meter stafett. Norge kom på andreplass i lagkonkurransen, med 300 poeng, og rykket med det opp til super league i Lag-EM i friidrett 2015. Han deltok også i Världsungdomsspelen 2014, i klassen G19, og vant der 110 meter hekk. Han fikk sølv på 200 meter og lengdehopp, og bronse på 100 meter. Han deltok også i stavsprang, der han kom på 10.-plass.
Skiens Ballklubb
Historikk
I 1924 ble Skiens Ballklubb tatt opp i Norges Fotballforbund. Fra 1925 hadde klubben status som C-klubb, men allerede i 1928 var Skiens Ballklubb blitt A-klubb.
OpenLeaks
OpenLeaks er et varsler-nettsted som har som formål å lekke dokumenter fra styresmakter og andre organisasjoner, og samtidig holdes kildene anonyme. Nettstedet ble grunnlagt senhøsten 2010 av to tidligere WikiLeaks-aktivister. OpenLeaks skal etter planen fungere på samme måte som WikiLeaks, men her har den som leverer dokumentene mulighet til å bestemme hvem som skal få tilgang til lekkasjen.
Karsten Warholm
2019
Utendørs debuterte han i Diamond League-stevnet i Stockholm 30. mai, der han vant 400 meter hekk. I Bislett Games 13. juni senket Warholm sin norske rekord med 31 hundredeler til 47,33. Dermed satte han også ny europarekord, tre hundredeler under Stéphane Diaganas nesten 24 år gamle rekord fra juli 1995. Warholm forbedret sin personlige rekord på distansen ytterligere til 47,12 i Diamond League-stevnet i London 20. juli.
Cruiseferge
Cruisefergetrafikken er i hovedsak konsentrert i havnene i Nord-Europa, spesielt i Østersjøen og Nordsjøen, men tilsvarende over Den engelske kanal, samt Irskesjøen, Middelhavet og til og med i Nord-Atlanteren. I tillegg finnes det også cruiseferger som trafikkerer i India, Kina og Australia.
Cruisefergene i Østersjøen
I flere tiår i den nordlige Østersjøen konkurrerte de to store rivaliserende fergeselskapene Viking Line og Silja Line på rutene mellom Åbo og Helsingfors i Finland og Stockholm i Sverige. Siden 1990-årene har Tallink også bygget seg opp som et stort fergeselskap i området, som kulminerte med oppkjøpet av Silja Line i 2006.
14. serierunde i Tippeligaen 2016
Kampfakta
<div id="Stabæk v Sogndal">
Grand Prix de Fourmies 2023
Grand Prix de Fourmies 2023 er et endags sykkelritt i Frankrike. Rittet er for mannlige, profesjonelle syklister, og er en del av UCI ProSeries 2023.
Reinald Werrenrath
Operakarriere
Werrenrath hadde sin debut ved Metropolitan Opera i «Pagliacci», i en oppsetning som også omfattet Enrico Caruso. Han hadde omfattende turneer og sang på over 3000 konserter. Han var en av de første til å opptre regelmessig i radio, nemlig radiostasjonen WEAF i New York. I 1930 gjorde han en privat innspilling med julehilsen, akomagnert av Harpo Marx og andre. I 1932 ble han en av NBCs faste musikere og viet sine senere år til å undervise ved Peabody Conservatory i Baltimore, Maryland og andre steder. Han underviste også jevnlig ved en sommerskole for musikk i Chazy Lake helt nord i staten New York.
Blandingsskog
Blandingsskog er en type skog som består av både temperert løvskog og boreal barskog. Slik skog finnes blant annet i sentrale deler av Europa, i deler av Vest-Asia, i deler av Himalaya og i Øst-Asia, i Sør- og Sørøst-Australia, langs sørvestkysten og lengst sør i Sør-Amerika, og i det østlige Nord-Amerika. I internasjonal biogeografi omtales skogtypen gjerne som temperate broadleaf and mixed forests, et begrep som ofte forkortes TBMF.
Michał Rola-Żymierski
I 1918 ble han med i den polske hæren og deltok blant annet i den polsk-sovjetiske krigen. Han kommanderte 2. infanteribrigade, og deretter ble han forfremmet til sjef for de polske legioner i den andre infanteridivisjon.
Den 3. mai 1945, ble han, etter ordre fra Stalin, forfremmet til marskalk av Polen. Han ble av Sovjetunionen tildelt Seiersordenen den 9. august 1945 for fremragende innsats i organiseringen av Polens væpnede styrker og for fremgangsrik ledelse av den polske hær i det avgjørende slaget mot den felles fienden, Tyskland.
Tucker Carlson
Karriere
Carlson har skrevet tre bøker: Politicians, Partisans, and Parasites (2003), Ship of Fools (2018) og The Long Slide (2021).
Elias Olsen
Elias Olsen (født 10. juli 1823 på Hov på øya Løkta i Nesna, død 1891) var en norsk handelsmann og politiker. Han var sønn av Ole Nicolai Eliassen (1791–1857) og Karen Christophersdatter (1787–1872). På øya Løkta kjøpte Elias Olsen det tradisjonsrike handelsstedet Kopardal. Han anla en større brygge med lagerbygninger for fisk, snekkerverksted og bakeri. Olsen skaffet stedet fast anløp for dampskipsruta og senere hurtigruta. Han var også bestyrer for poståpneriet i 25 år frem til 1887 i tillegg til driften av gjestgiveriet, fiskemottaket og dampskipsekspedisjonen. Handelsvirksomheten til Olsen hadde et relativt stort vareutvalg og gjestgiveriet hadde sjenkebevilgning.
William Cavendish-Bentinck
Politikk
I april 1783 ble Portland titulært overhode for koalisjonsregjeringen som hadde Charles James Fox og lord North som faktiske ledere. Han tjenestegjorde som First Lord of the Treasury i denne regjeringen til dens fall i desember samme år.
Sammen med mange konservative whig-tilhengere som Edmund Burke, var Portland dypt rystet over den franske revolusjon, og bruddet med Fox i spørsmålet. Han ble med i Pitts regjering som Home Secretary i 1794. Han fortsatte i kabinettet til Pitts død i 1806; fra 1801 til 1805 som Lord President of the Council og deretter som minister uten portefølje.
Ilja Pavlov Najdenov
Han var en dyktig bryter og var bulgarsk mester i sin vektklasse. Før han ble forretningsmann og grunnla sine første selskaper, så gikk han på Institutt for fysisk fostring som ligger i Sofia. Det var ved dette instituttet de aller fleste fremtidige olympiske mestere fra Bulgaria ble utdannet. Han giftet seg i 1982 med datteren til et medlem av den statlige bulgarske overvåkningstjenesten.
Melodi Grand Prix 1970
Bakgrunn
Boikotten kom trolig også som et resultat av den voksende kritikken mot konkurransen i Norge som toppet seg etter Melodi Grand Prix 1969. Dette kommer også fram i et intervju Aftenposten gjorde med NRKs programdirektør Otto Nes da boikotten ble kjent: «Det har forekommet en del misnøye med arrangementet, fordi man mener at det ikke har svart til de forventninger man stilte – nemlig at man gjennom denne melodikonkurranse i Eurovisjonen skulle høyne slagernivået i Europa», sa Nes.
Günter Netzer
Günter Netzer (født 14. september 1944 i Mönchengladbach) er en tidligere tysk fotballspiller. Han spilte mesteparten av karrieren i Borussia Mönchengladbach (1963–1973), der han i flere år var kaptein. Netzer opererte som midtbanedirigent både på klubblaget og landslaget. Sammen med Franz Beckenbauer styrte han som ble europamestere i 1972.
Markussundet
Markussundet er et sund mellom øyene Nordlandet og Innlandet i Kristiansund. I motsetning til de to andre innløpene til Kristiansund havn, Sørsundet med Sørsundbrua og Nordsundet med Nordsundbrua, så er det ingen bro over Markussundet.
Selvamputasjon
Selvamputasjon eller autotomi (dannet av gresk autos, 'selv' og tome, 'snitt, skjæring') er evnen hos noen dyr til å kaste av seg egne kroppsdeler, vanligvis lemmer. Selvamputasjon skjer oftest hos virvelløse dyr, ikke minst leddyr, men også hos virveldyr (øgler).
Torv
Torv er derfor en hovedbestanddel av økosystemet myr. Når myr ødelegges frigjøres karbon, og biologisk mangfold ødelegges. En torvmyr er dannet gjennom flere tusen år ved at døde planter og trær har blitt liggende veldig fuktig, slik at de ikke er råtnet helt opp, men blitt omvandlet til torv.
Torving i Norge
Det ble torvet til langt ut på 1950-tallet, men etter det ble det lettere tilgang på ved, mange fikk strøm i husene og det ble generelt bedre økonomi for folk.
Som torvstrø til ulike formål
På 1930-tallet ble norske foreldre anbefalt å lage madrasser til spebarn der torvstrø ble lagt i bunnen på midten av sengen, med et laken av smørlerret strukket stramt over åpningen ned mot torvstrøet. Hensikten var at torvstrøet ville ta imot og absorbere barnets urin, slik at barnet slapp å ligge på en våt madrass. Det ble vist til at slike madrasser hadde vært vanlige i Tyskland de siste 15 år.
Torvstrø kunne også bli brukt til å legge i bunnen av spyttebakker – som alternativ til granbar eller sagmugg.
2. divisjon fotball for kvinner 2023
Omlegging av seriestruktur
På et ekstraordinært forbundsting i 2021, ble det vedtatt en ny modell for 2. divisjon kvinner fra 2023-sesongen. Vedtaket innebar at divisjonen fra og med 2023-sesongen blir bestående av 28 lag, fordelt på to avdelinger med 14 lag i hver. 2022-sesongen ble dermed et overgangsår hvor to av åtte avdelingsvinnere rykket opp til 1. divisjon etter kvalifiseringsspill, to lag rykket ned fra 1. divisjon og ingen lag rykket opp fra 3. divisjon.
Richárd Rapport
Under Tata Steel Chess 2017 spilte Rapport sitt første parti mot verdensmester Magnus Carlsen og slo ham med hvite brikker etter 33 trekk.
Atlas Arena
Arenaen er en av Polens største med 10 400 sitteplasser og 11 VIP-bokser. Kapasiteten kan utvides med 3 000 ytterliggere sitteplasser og det er 1 500 parkeringsplasser tilknyttet anlegget.
Fengselskonflikten i Tromsø
Fengselskonflikten i Tromsø har i perioden 2008-2010 versert i Stortinget, Justisdepartementet, Helse- og omsorgsdepartementet, Kriminalomsorgen, Påtalemyndigheten, Helsedirektoratet, Helsetilsynet, Tromsø kommune, Norsk Fengsels- og Friomsorgsforbund og Legeforeningen, og har også fått bred dekning i media.
Uforsvarlig arbeidsmiljø
I seks måneder gjennomfører Arbeidstilsynet utvidet tilsyn med fengselshelsetjenesten og fem andre kommunale enheter. Arbeidstilsynet avdekker beydelige mangler i etterlevelsen av kommunens HMS-system, og at arbeidsmiljøet i kommunen ikke er forsvarlig. Arbeidstilsynet varsler seks konkrete pålegg, med frist til februar 2011 på å utbedre manglene. Det varsles oppfølgende tilsyn i 2011. Rådmannen legger inn arbeidsmiljø i kommunens økonomiplan, som ett av tre satsingsområder for året 2011. ''Pr. desember 2010 er kommunens tilbakemelding på tilsynsrapporten under behandling i Arbeidstilsynet.''
Forholdet anmeldes til riksadvokaten
Det blir etter hvert klart at ingen ansvarlig instans vil ta initiativ til å bringe klarhet i hva som faktisk har skjedd i Tromsø fengsel. Derfor velger Karlsen i februar 2010 sammen med 27 kolleger fra hele landet å anmelde Tromsø fengsel og ansvarlige personer under mistanke om dokumentfalsk og grov uforstand i tjenesten. Siden det er reist spørsmål om habilitet, velger riksadvokaten først å overføre saken fra Troms og Finnmark til Trøndelag stasadvokatembeter, og deretter til Hordaland. Førstestasadvokat Walter Wangberg beslutter den 10. mai 2010 at anmeldelsen skal behandles som hastesak i Hordaland politidistrikt.
Rimelighetsvurdering
Informatikk
I informatikk er en rimelighetsvurdering en veldig kort gjennomgang av funksjonaliteten til et dataprogram, system, en beregning eller annen analyse for å sikre at en del av systemet eller metodikken fungerer omtrent som forventet. Dette gjøres ofte i programvareutvikling før mer omfattende testing. Flere rimelighetstester kan kjøres satsvis for automatisk enhetstesting av funksjoner, biblioteker eller applikasjoner før kode flettes inn i hovedgrenen, for automatisk bygging eller for kontinuerlig integrasjon og kontinuerlig utrulling.
Land tilknyttet den internasjonale telegramtjenesten
Per 15. mai 2011 er 205 suverene stater og geografiske områder tilknyttet.
Hesperornis
Hesperornis (som betyr "vestlig fugl") er en slekt av flyveløse vannlevende fugler som spredte den første halvdelen av Campanium-alderen av sen kritt perioden (83,5 til 78 millioner år siden). En av de mindre kjente funn av paleontologen O. C. Marsh i slutten av det 19. århundre beinkrigene, det var en tidlig funn i historien av aviær paleontologi. Steder for Hesperornis fossiler inkluderer sen kritt marine kalksteiner fra Kansas og de marine leirskifer fra Canada. Ni arter er anerkjent, hvorav åtte har blitt utvunnet fra fjellet i Nord-Amerika og en fra Russland. Hesperornis var en stor fugl, og nådde opp til 1,8 meter (5,9 fot) i lengde. Det hadde nesten ingen vinger, og svømte med sin kraftige bakbein. Fossil bevis viser at tærne ble trolig flikete, som i dagens lappedykkere, snarere enn svømmehud som i de av lommer. Som mange andre mesozoikum fugler som Ichthyornis, Hesperornis hadde tenner samt et nebb, som ble brukt til å holde byttedyr. I hesperornithiform linjen var de fra et annet arrangement enn i noen annen kjent fugl (eller i ikke-aviære  theropode dinosaurer), sammen med tennene sitter i et langsgående spor i stedet for i de enkelte fatninger, i en bemerkelsesverdig tilfelle av konvergent evolusjon med mosasaurer. Tennene på Hesperornis var tilstede langs nesten hele nedre kjeve (dentary) og på baksiden av den øvre kjeve (overkjeve). Den fremre delen av den øvre kjeve (premaxilla) og spissen av den nedre kjeve (predentalen) manglet tenner og var sannsynligvis dekket av et nebb. Studier av benoverflaten viser at i det minste spissene av kjevene understøttet en hard, horn nebb lik den som finnes i moderne fugler. Ganen (munntaket) inneholdt små groper som tillot de nedre tennene for å låse på plass når kjevene ble lukket. De har også beholdt en dinosaur-lignende ledd mellom nedre kjeve bein. Det antas at dette tillot dem å rotere den bakre delen av kjeven, uavhengig av den fremre, noe som tillater de nedre tennene løsner. Den første Hesperornis eksemplaret ble oppdaget i 1871 av Otniel Charles Marsh. Marsh var gjennomfører sin andre vestlige ekspedisjon, ledsaget av ti studenter. Teamet ledet til Kansas hvor Marsh hadde gravd før. Bortsett fra å finne flere bein som tilhører den flygende krypdyret Pteranodon, Marsh oppdaget skjelettet av en "stor fossil fugl, minst fem fot i høyde". Eksemplaret var store, vingeløse, og hadde sterke ben-Marsh vurdert det en dykker arter. Dessverre, manglet eksemplaret et hode. Marsh kåret til funnet Hesperornis regalis, eller "kongelig vestlig fugl".
Abgar
Abgarlegenden
Utover hva som gjengis av Eusebios omfatter legenden også at Jesu brev til Abgar skal ha inneholdt et portrett av Jesus, Abgarusbildet.
George Strange
George M. Strange (født 9. november 1880 i Manitoba, død 22. juni 1961) var en canadisk roer som deltok i de olympiske leker 1904 i St. Louis.
QE2 (album)
Albumet
Albumet var det første med vokalisten Maggie Reilly som samarbeidspartner. Noen spor på albumet inneholder vokal sunget gjennom vocoder. David Hentschel, lydtekniker for Genesis, medvirket på produksjonen.
Pablo Hernández
Pablo Hernández Domínguez (født 11. april 1985) er en spansk fotballspiller som spiller for CD Castellón.
Liam Hemsworth
Han er yngre bror av Chris Hemsworth, og har dessuten en eldre bror ved navn Luke, som også er skuespiller.
Benporselen
Benporselen er et porselen som inneholder blant annet kalsiumfosfat fra brente dyreknokler. Benporselenet ble oppfunnet i 1748 av Thomas Fry i Bow i England. På 1700-tallet ble det produsert først og fremst i England. Det fikk redusert betydning etter flintgodsets gjennombrudd, men på 1900-tallet kom det atter på mote innen porselensindustrien.
Nacer Chadli
Nacer Chadli (født 2. august 1989) er en belgisk fotballspiller som spiller for, på lån fra den tyrkiske klubben İstanbul Başakşehir FK.
Landslaget
Han ble tatt ut i s EM-tropp til EM i fotball 2021.
Fredrik Wibe
Han ble best kjent som fast medlem av gruppa Christiania Fusel & Blaagress som spilte på slutten av 1960-tallet og starten av 1970-tallet. Her bidro han både som bassist, vokalist og låtskriver/tekstforfatter.
Lidl-Trek (herrelag)
Etter 2011-sesongen overtok de sponsorene RadioShack og Nissan, samt en del av rytterne fra Team RadioShack.
Ad Astra Aero
Tidlige år
I de to første årene av operativ tjeneste var virksomheten knyttet til flyfoto og charter. I juni 1922 ble første ruteflyging Genève-Zürich-Nürnberg-Fuerth etablert. I 1924 grunnla Alfred Mittelholzer Alfred Comte Flug - und Sportfliegerschule i Horgen henholdsvis Oberrieden; Walter Mittelholzer ble Ad Astras konsernsjef
Storbritannia under Paralympiske sommerleker 1976
Storbritannia deltok under Paralympiske sommerleker 1976 i Toronto i Canada.
Miranda (fotballspiller)
João Miranda de Souza Filho (født 7. september 1984) er en brasiliansk tidligere fotballspiller.
NEVZA
NEVZA ble grunnlagt i 2002 og består av volleyballforbundene i Danmark, England, Finland, Færøyene, Grønland, Island, Norge og Sverige.
Skagen kirke
I 1988-89 ble kirkens indre restaurert. Arne L. Hansen sto for farvesetningen, samtidig dekorerte han alterbordets forside med tre felter.
Herøya Industripark
Herøya Industripark ble etablert av Norsk Hydro AS i 1928-29 i forbindelse med produksjonen av gjødsel. Grunnen til at de valgte å etablere industriparken på akkurat Herøya, var den gode forbindelsen med Europa og resten av verden. Et annet utslagsgivende argument var at sjøen rundt Herøya var isfri året rundt. Fra parken ble etablert til nå har den gjennomgått store forandringer, fra rent Hydro-produksjonssted til å i dag være en åpen industripark. Det produseres hydrogen som brennes for varme, tilsvarende det som 100.000 personbiler kan bruke.
15. serierunde i Tippeligaen 2016
15. serierunde i Tippeligaen 2016 starter søndag 10. juli klokken 18:00
Kampfakta
<div id="Brann v Vålerenga">
Svein-Inge Thime
Svein-Inge Thime (født 15. desember 1940, død 4. august 2014) var en fotballdommer fra Stavanger. Han var journalist og leder av sportsredaksjonen i Stavanger Aftenblad.
VM i curling for menn 2011
Sluttspill
9.April 2011 kl 20:30 (norsk tid)
Stjerne (symbol)
Litteratur
Andre land
Tonic Breed
On the Brink of Destruction (2010-2011)
Bjørn Myhren stilte opp som midlertidig sologitarist en periode etter dette. En av konsertene han var med på var semifinalen i The Global Battle of the Bands. Tonic Breed, med midlertidig gitarist Bjørn Myhren, kvalifiserte seg til den landsdekkende finalen, som fant sted på John Dee.
Tyfonen Hagupit (Ruby)
Den kom over land en del svekket (category 3) i den filippinske kommunen Dolores klokken 21.15 lokal tid den 6. desember, med en vindhastiget på 175 km/t og 210 km/t i kastene, passerte relativt langsomt over Samar og kom 7. desember over land for annen gang i Cataingan i øyprovinsen Masbate (som category 2). Jo lenger vest den kom, desto svakere ble den.
Therese Wallter
Therese Wallter (født 1. mai 1982 i Helsingborg) er en svensk håndballspiller som spiller for. Hun spilte i OL 2008 og i EM 2010.
Tauron Arena
Arenaen er en av Polens største med en maksimal kapasitet på 22 000, og gjennomsnittlig plass til 18 000 under konserter og 15 000 under sportsbegivenheter.
Månevenn
Månevenn er et pop-rock band fra Jølster i Sogn og Fjordane. Bandet består av Joakim Hanevold (vokal og akustisk gitar), Tor Ivar Flatjord (gitarer) og Hugo Mølmesdal på tangenter. Tekstene i bandets sanger er skrevet på nynorsk og bandet synger på Sunnfjordsdialekt.
Kortnebbskarv
Habitat
Kortnebbskarven lever nær vannforekomster som innsjøer, laguner, elvemunninger, sumper og kystlinjer. Den finnes i New Zealand, Fastlands-Australia og Tasmania, Indonesia, Ny-Guinea og Malaysia. Den finnes også på flere øyer i området.
Luis Alberto Parra Mora
Biskop av Mocoa-Sibundoy
Pave Frans godtok hans tidlige avgang 1. desember 2014.
Yannick Borel
Han tok gull under Sommer-OL 2016.
Jörg Fiedler
Jörg Fiedler (født 21. februar 1978) er en tysk fekter som fekter i kårdeklassen. Han representerte Tyskland under Sommer-OL 2012 i London, der han ble utslått i kvartfinalen. Han har en bronsemedalje fra lagkonkurransen under Sommer-OL 2004.
Orientdvergskarv
Orientdvergskarv (Microcarbo niger) er en fugl i skarvefamilien.
Per Almaas
Almaas startet sin politiske karriere lokalt og satt i Strinda kommunestyre fra 1928 til 1959, med unntak av okkupasjonstiden i 1940 til 1945. Han var ordfører i kommunen fra 1937 til 1940 og 1940 til 1955. Fra 1945 til 1947 satt han også som formann/ordfører i Sør-Trøndelag fylkesting. Han var innvalgt på Stortinget fra 1950 til 1954. Her var han medlem av Kirke- og undervisningskomiteen. Han hadde også flere verv, blant annet formann i Overstyret for Fjæremfossen kommunale kraftselskap 1952-1963, medlem Styret for Trondheim elektrisitetsverk 1964-1968 og formann Sør-Trøndelag Arbeiderparti 1937-1946.
Almaas var utdannet lærer. Han tok utdannelse ved Levanger lærerskole (1918), Norges lærerhøgskole (1929-1930) og gikk handelsskole i1942. Han jobbet ved flere skoler og var skoledirektør i Sør-Trøndelag fra 1963 til 1968.
Bombardier 415
Det er nødvendig med en flystrekning på 1 340 meter for å ta ned flyet fra 15 meters høyde, ta inn 6 137 liter vann på 12 sekunder langs en vannflate på 410 meter i 130 km/t og så igjen stige til 15 meters høyde. Alternativt kan flyets tanker fylles delvis med kortere innflyvninger.
Fontenen i Bakhtsjysaraj
Fontenen i Bakhtsjysaraj (russisk: Бахчисарайский фонтан, Bakhtsjysarajski fontan) er et romantisk tragisk dikt forfattet av Aleksandr Pusjkin i 1821-1823. Det er et russisk poema, en heller lang fortelling satt til vers.
Araber (turn)
En araber omgjør horisontal hastighet til vertikal. Dette gjør at man kan hoppe høyere og gi fart og kraft til bevegelser som flikkflakk og baklengs salto. Bevegelsen er derfor et alminnelig element innen turn og brukes gjerne til å innlede en serie av slike baklengsbevegelser.
Vicky Rosti
Vicky Rosti har solgt over 75 000 plater, noe som gjør henne til en av Finlands 50 mest solgte kvinnelige solister. Hun har også gitt ut plater som medlem av gruppene Kuorosota, Menneisyyden Vangit og Nenäpäivä Ensemble. I 1999 spilte Rosti seg selv i krigsdramaet Pikkusisar.
Thomas Loudon
Roerne fra Argonaut Rowing Club, Toronto som representerte Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som styrmann. Det var kun to lag som deltok i denne klassen og finalen ble avviklet 30. juli 1904.
VM i padling 1973
VM i padling 1973 (verdensmesterskapet i padling) ble arrangert i Tammerfors i Finland i 1973.
Donald MacKenzie
MacKenzie vant en olympisk sølvmedalje i roing under OL 1904 i St. Louis. Han var med på den canadiske åtteren som kom på andreplass bak den amerikanske båten med mannskap fra Vesper Boat Club, Philadelphia.
Glad All Over
Glad All Over er en sang skrevet av Dave Clark og Mike Smith som ble spilt inn av The Dave Clark Five og gitt ut på singel i 1963. Singelen kom på 1.-plass i Storbritannia og Irland, 2.-plass i Canada, 3.-plass i Australia, 4.-plass i Nederland, 6.-plass på Pop-lista og 16 .-plass i Tyskland. Sangen ble også gitt ut på albumet Glad All Over i 1964.
Harold June
Etterkrigstiden
Etter krigens slutt forlot June marinen i 1919 og arbeidet for Harold Vanderbilt som maskinsjef på hans lystbåt. Han vervet seg på nytt til marinen i 1920 og fungerte som instruktør for flymekanikere. I 1922 ble han overført til Pensacola Naval Air Station og tok et 12-ukers kurs som kvalifiserte ham som radiotelegrafist. I 1923 meldte han seg frivillig til pilottrening og ble uteksaminert son den første i sin klasse av 38 av de 60 som hadde begynt kurset.
Adolf Möller
Adolf Möller (født 25. oktober 1877, død 10. november 1968) var en tysk roer som deltok i de olympiske leker 1900 i Paris.
Wilhelm Carstens
Wilhelm Carstens (født 29. januar 1869, død 12. februar 1941) var en tysk roer som deltok i de olympiske leker 1900 i Paris.
Feltspatporselen
Feltspatporselen, også kalt «det hvite gullet», hardt porselen og ekte porselen, er et spesielt hardt porselen som opprinnelig ble laget av en blanding av feltspat og kaolin og som brennes ved meget høy temperatur. I Frankrike var den lenge kjent som porcelaine allemande («tysk porselen»).
The International (film)
Sammendrag
Interpol-agent Louis Salinger (Clive Owen) og Eleanor Whitman (Naomi Watts), assisterende statsadvokat fra Manhattan, gransker International Bank of Business and Credit (IBBC), som de mistenker for å hvitvasking av penger og for å finansiere terrorisme, våpenhandel og destabilisering av regjeringer. Etterforskningen deres tar dem fra Berlin til Milano, hvor IBBC myrder Umberto Calvini, en våpenprodusent og italiensk statsministerkandidat. Bankens snikmorder avleder mistanken vekk fra seg selv og over til en lokal leiemorder med politiske forbindelser, som raskt blir drept av en korrupt italiensk politimann. Salinger og Whitman finner spor som leder mot den andre leiemorderen, men den korrupte politimannen dukker opp igjen og beordrer dem ut av landet umiddelbart. På en flyplass skaffer de seg opptak fra et overvåkningskamera, og de følger etter drapsmannen til New York.
Feltspatporselen
Historie
Feltspatporselen ble produsert i Kina senest fra 800-tallet; som en videreutvikling av det kinesiske porselen utviklet på 200-tallet (under Handynastiet).
I 1712 beskrev den franske jesuitt Francois Xavier d'Entrecolles denne produksjonsmetoden, og dermed ble den uansett etter hvert kjent i Europa.
Bowers & Wilkins
Bowers & Wilkins, også kjent som B&W, er et engelsk selskap som produserer lydutstyr, i første rekke høyttalere. Selskapet ble grunnlagt i 1945 av John Bowers i Worthing i West Sussex i England. B&W tilhører i dag B&W Group Ltd, som også består av lydutstyrsprodusentene Rotel og Classé.
Olav Bolland
Karriere
Olav Bolland er medlem i Norges Tekniske Vitenskapsakademi.
Snill Gutt
Snill Gutt eller Snill Pike var en pris som ble delt ut av Pressefotografenes Klubb (PK) hvert år fra 1959 til 2012. Den ble gitt til kjente personer fra det offentlige liv, personer som hadde vist stor evne til å samarbeide godt med pressen. Statuettene «Snill Gutt» og «Snill Pike» var laget i bronse av billedhugger Fritz Røed.
Ståhjuling
Beskrivelse
I 2015 kom det en ny type ståhjuling, uten håndtak og med mindre hjuldiameter. Disse har på kort tid blitt veldig populære i USA, og de har også kommet til Norge. Blant ungdom omtales slike ståhjulinger ofte som hoverboard, på tross av at de ikke svever.
Skjepptjern
Skjepptjern (eller Skjepptjenn) er et vann øst for Floen nord i Aurskog-Høland kommune i Viken.
Ulla fyr
I oktober 1944 bombet allierte fly fyrstasjonen og førte til store skader. Gjenoppbyggingen av fyret startet i 1950. Det ble da bygd en ny fyrbygning med støpejernslykt på taket. I 1975 ble fyret automatisert og avbemannet.
I dag er fyrstasjonen fredet etter lov om kulturminner.
Fernando Villavicencio
Bakgrunn
Etter college ble han en av grunnleggerene av Pachakutik-partiet i 1995. Han arbeidet ved Petroecuador i 1996 først som sosialkommunikator og så som fagforeningsmann frem til 1999, da han ble avskjediget av Jamil Mahuads regjering. Med sluttvederlaget han fikk da han ble oppsagt, åpnet han en pizzeria med sin bror.
Politiker
Han kunngjorde sitt kandidatur for parlanentet til valgene i 2017, men kampanjen ble forbudt grunnet siktelsen mot ham. Men da siktelsen etterhvert ble underkjent kunne han gjenoppta valgkampen. Han han tapte i valgene. Deretter ble han arrestert for krenkelser og spionasje etter sin kritikk av Correa-administrasjonen. Han flyktet til Peru, og under hans asyl der ble alle anklager mot ham frafalt i februar 2018.
Samoa Breweries
Samoa Breweries et bryggeri i Apia i Samoa. Det lager øl og leskedrikker.
Norge under Napoleonskrigene
Flåteranet
Sommeren 1807 så det ut til at Napoleon skulle vinne krigen; kun Storbritannia, Napoli og Sverige var nå de eneste motstanderne etter at Russland hadde måttet skifte side. Storbritannia tilbød-Danmark-Norge å bli med i alliansen, mot at de overgav den dansk-norske flåten til britene, da britene var bekymret for en norsk-dansk allianse med Frankrike. Man mente også at dersom Danmark-Norge ble trukket med i krigen, burde det være på britisk side. Det danske veldet var et maritimt imperium, prisgitt britisk velvilje. Kronprins Frederik nektet imidlertid å bøye seg for den britiske ultimatumet, og 2. september 1807 angrep Storbritannia København og konfiskerte den dansk-norske flåten. 31. oktober 1807 allierte kronprinsen seg med Napoleon og erklærte Storbritannia krig.
Sjøblokaden 1807-1814
De vanskelige forholdene under krigen gjorde at norske handelsmenn tydde til mer tvilsomme måter å tjene penger på - kaperfart, eller rent sjørøveri. Dette ble støttet av kronprins Frederik. Siden britene hadde tatt det meste av flåten, anbefalte kronprinsen å utruste handelsskip med kanoner og geværer, og kaperbrev som gjorde det lovlig å borde fiendens skip og overta både det og varene ombord, i kongens navn. De fleste kaprede skipene ble ført til Christiania eller Kristiansand. Samtidens aviser støttet opp om kaperfarten og oppfordret alle gode nordmenn til å gjøre det samme. En av de mest kjente norske kaperrederne var Emanuel de Thygeson, stiftamtmann i Kristiansand. Enevold de Falsen, far til Eidsvollmannen Christian Magnus Falsen (kjent som «Grunnlovens far») og redaktør for Budstikken, appellerte til nasjonal stolthet og oppfordret nordmenn til å se på kaperfarten som en form for vikingtokt mot britene. Kaperfarten skapte store inntekter for noen, men var trolig til større skade enn gang for samfunnet som helhet. Den ødela for de etablerte handelshusene, minimerte handelsflåten og skapte nærmest lovløse tilstander langs norskekysten.
Brianna Rollins
Brianna Rollins (født 18. august 1991 i Miami i Florida) er en amerikansk friidrettsutøver som konkurrerer på 100 meter hekk. Hun er amerikansk rekordholder (per 1. august 2015) med tiden 12,26. Tiden er tangering av tidenes tredje raskeste tid. Rollins ble verdensmester under VM i friidrett 2013.
A Very Murray Christmas
Handling
Murray (som seg selv) er bekymret for at ingen vil dukke opp på TV-spesialen hans på grunn av en snøstorm i New York City. Likevel dukket det opp folk på Carlyle Hotel for å hjelpe han — og de danser og synger i julestemning.
Anmeldelser
Filmen fikk god kritikk. Nettsiden Rotten Tomatoes kalkulerer med at 77 % av 39 anmeldelser er positiv, og ifølge siden er kritikernes konsensus som følger: «A Very Murray Christmas forkynner effektivt til den konverterte med en parade av supergjester og lettnynnelige sanger som - kombinert med vertens kjente nærvær - legger opp til en unik ferieopplevelse.» Metacritic har en tilsvarende poengsum på 68 %.
Klinisk barnepsykologi
Klinisk barnepsykologi er studiet av barns psykiske utvikling og av hvilken retning den tar som følge av samspillet mellom medfødte egenskaper og hvordan miljøet rundt barnet responderer på dets behov og personlige uttrykksmåter.
Lensregnskap
Fogderegnskap
Fogden var også påtalemakt i lokalsamfunnet. Han hadde bl.a. utgifter til henrettelser, fengsling og transport av fanger, og han sto for innkrevingen av bøter. I fogderegnskapene er inntektene av bøtene ført under «sikt og sakefall». Slagsmål og det å få barn utenfor ekteskap (leiermål) var vanlige forseelser, men det forekom også tilfeller av drap, hor, blodskam og trolldom. Til disse postene kan det igjen være vedlegg som forteller mer om bakgrunnen for bøteleggelsen.